ત્રિમંત્ર તો આવડે છે ને બધા ને ?
આવડે છે.
નમો અરિહંતાણં
એટલે અરિહંત એટલે કોણ ?
અરિ એટલે દુશ્મન
દુશ્મનો જેણે હણી નાખ્યા છે એવા પુરુષો, એમને નમસ્કાર કરું છું.
પણ દુશ્મન કયા ?
આ માણસરૂપી નહીં.
ષડ્ રિપુ.
ક્રોધ-માન-માયા-લોભ, રાગ-દ્વેષ.
માણસોને મારીને એ તો બહુ ફેરો જીત્યા પણ તોય હારેલા ને હારેલા !
આ જેણે મારી નાખ્યા તે જીત્યા.
મોટામાં મોટા દુશ્મન આ જ છે, મહીં બેઠા છે.
તમારે દુશ્મનાવટ ખરી એમની જોડે ? નહીં કે ? પહેલા હતી ?
હા, હજી છે થોડીક.
હવે નથી, નહીં ?
હા, થોડી રહી છે.
એટલે એને જીત્યા એટલે થઈ રહ્યું.
એવા લોકોને નમસ્કાર કરું છું.
પછી બીજું નમો સિદ્ધાણં.
ષડ્ રિપુ જીતી અને દેહવાળાય પણ નથી આજ
અને સિદ્ધગતિમાં બિરાજમાન છે સંપૂર્ણ. તેમને નમસ્કાર કરું છું.
ત્યારે કહે સૌથી મોટામાં મોટા તો એ કહેવાય.
કેમ એમને નમસ્કાર ના કર્યાં ?
ત્યારે કહે એ કશું કામ લાગે નહીં આપણને,
કામ તો આ રૂબરૂ છે તે કામ લાગે
અને તે આપણું રાગે કામ કાઢી આપે
અને ભૂલ હોય તો દેખાડે.
એટલે પહેલા એમનો ઉપકાર આમનો, વધારે ઉપકારી આ.
એટલા માટે પહેલા મૂક્યા એમને. સમજ પડી ને ?
તે કેટલા અરિહંત છે ?
છ
હેં
છ
ચોવીસ.
હંઅ. હવે એ ચોવીસને આ જગતના બધા
જૈનો અને સાધુઓ અરિહંત કહે છે ચોવીસેયને.
હવે એ લોકોને સમજણ પાડું છું કે એ ચોવીસ અત્યારે અરિહંત છે કે સિદ્ધ છે?
ત્યારે કહે એ તો સિદ્ધ કહેવાય.
ત્યારે મેં કહ્યું ત્યારે મૂઆ ! અરિહંત શું કરવા કહો છો જે સિદ્ધ થયેલા એને બિચારા ને?
હા, એક ફેરો વડાપ્રધાન થયો પછી એને ગવર્નર શા હારું કહો છો?
શું કહ્યું ?
હા, હા, બરાબર.
પછી એને ખરાબ ના લાગે બળ્યું વડાપ્રધાનને ?
ગવર્નર હતો તેનો વડાપ્રધાન થાય
પછી આપણે એને ગવર્નર કહીએ તો એને ખરાબ ના લાગે ?
આમને અરિહંત કહે છે તેથી તેને ખરાબ લાગે છે.
જો કે ખરાબ કોઈને લાગતું નથી પણ એનું નુકસાન આમને થાય છે.
એમને અરિહંત જડતો નથી ને અરિહંતનું બોલેલું નકામું જાય છે એટલે
આખો નવકાર મંત્ર ફળતો નથી.
એ તો મેં ભૂલ દેખાડી, મેં કહ્યું શું ભૂલ ?
આ આ તો સિદ્ધગતિમાં છે.
એ સિદ્ધને આપણે અરિહંત ના કહેવાય.
હવે અત્યારે કોણ અરિહંત છે ? એ અરિહંત એટલે દેહધારી હોવો જોઈએ
અને કેવળજ્ઞાન સહિત હોવો જોઈએ
અને લોકનું, લોકનું કલ્યાણ કરતા હોય એ અરિહંત.
તો કહે અત્યારે તો એવો કોઈ છે નહીં.
મેં કહ્યું આ મહાવીર છેલ્લા હતા તો દેખાડતા ગયા કે આ સીમંધર સ્વામીને કરજો કહેશે.
શું કહે છે ?
એ તમારા અરિહંત કહે છે.
બીજા ત્યાં આગળ છે પણ બીજાના નામ તમારે દેવા હોય તો દેજો, નહીં તો પછી આ એક તો કરજો.
શું ખોટું કહે છે ? હેં, ખોટી વાત છે એ કંઈ ?
ના.
તો આ સીમંધર સ્વામી તમારા અરિહંત.
નમો અરિહંતાણં, નમો સિદ્ધાણં.
એટલા હારુ આ દેરાસર એ બાંધવાના આ લોકોને,
આ લોકોની ભૂલ ભાંગવા હારુ કરવું પડે છે ને.
હા.
ભાંગવી તો પડશેને જ્યારે-ત્યારે ? નહીં તો લોક મીસ યુઝ કરશે.
સાધુઓને કષાય જતા નથી.
સંસારીઓને કષાય જતા નથી એવી શું ભૂલ ?
તો કહે આવી ને આવી ભૂલો, જે ને તે ભૂલો.
અરિહંત આખું ઊડી ગયા મૂઆ !
નાના નાના આ છોકરાં સમજે એવી વાત!!!
તો કહે મને કોણ દેખાડે આ ભૂલ ?
ભૂલ દેખાય એટલે તમને સમજાય કે ના સમજાય ?
હા સમજાય છે.
તે સાધુ-આચાર્યોય કહે છે ને તમે સમજણ પાડી એટલે મને સમજણ પડી.
આ હવે અમે ના, હવે અમે ના ભૂલીએ.
ત્યારે મૂઆ ! પણ પહેલે કેમ ના સમજણ પડી ?
ત્યારે કહે એવડું મોટું અમારું મગજ ક્યાંથી હોય કહે છે,
તે બેકને હઉ જોઈ શકે ?
અમારું તો ફ્રન્ટને જ જોતું નથી તો આ ક્યાં ?
એ તો વિજ્ઞાની હોય તેનું કામ છે
એ કે ફ્રન્ટનેય જોઈ શકે, બેકનેય જોઈ શકે, પસ્પેક્ટિવનેય જોઈ શકે.
બધે એવરીવેર જોઈ શકે.
બરાબર.
આ તો એનું કામ.
એટલે નમો સિદ્ધાણં. તમને સમજ પડી ને ?